Likumprojekts

**Grozījumi Alternatīvo ieguldījumu fondu un to pārvaldnieku likumā**

Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2013, 142., 192. nr.; 2015, 208. nr.; 2017, 75., 222. nr.; 2018, 132., 225. nr.) šādus grozījumus:

1. Izteikt 8.pantu šādā redakcijā:

“(1) Reģistrācijas iesniegumā Komisijai pārvaldnieks iekļauj informāciju par tā firmu, juridisko adresi, reģistrācijas numuru un reģistrācijas vietu, kā arī, ievērojot Regulas Nr. 231/2013 5.panta noteikumus, pievieno šādu informāciju un dokumentus:

1) pārvaldnieka kontaktinformāciju, statūtus vai statūtiem pielīdzināmu dokumentu;

2) šā likuma 10.panta otrās daļas 1.punktā minēto dokumentu;

3) informāciju par pārvaldīto vai pārvaldīt plānoto fondu skaitu, to nosaukumiem un pārvaldīto vai pārvaldīt plānoto aktīvu kopējo vērtību;

4) vispārīgu aprakstu par pārvaldnieka īstenotajām vai plānotajām ieguldījumu stratēģijām, ietverot informāciju par galvenajām aktīvu kategorijām, kurās fondi var ieguldīt, nozaru, ģeogrāfiskajiem vai citiem tirgus sektoriem vai konkrētiem aktīvu veidiem, uz kuriem virzīta ieguldījumu stratēģija, kā arī fondu aizņemšanās vai saistību politiku;

5) Regulas Nr. 231/2013 110.panta 1.punktā noteikto informāciju, izmantojot Regulas Nr. 231/2013 IV pielikumā iekļauto veidnes paraugu.

(2) Komisija lēmumu par reģistrāciju vai atteikumu reģistrēt pārvaldnieku pieņem triju mēnešu laikā pēc tam, kad saņemti visi šajā likumā noteiktie lēmuma pieņemšanai nepieciešamie dokumenti.

(3) Komisijai ir tiesības pieprasīt papildu informāciju vai paskaidrojumus, ja tas nepieciešams, lai precizētu no pārvaldnieka saņemto informāciju.

(4) Ja pārvaldnieka iesniegtā informācija neatbilst šā panta pirmās daļas prasībām, Komisijai ir tiesības pieņemt lēmumu par atteikumu reģistrēt pārvaldnieku.

(5) Reģistrēts pārvaldnieks nekavējoties informē Komisiju par izmaiņām šā panta pirmajā daļā noteiktajā informācijā un dokumentos, ja tās veiktas pirms pieņemts lēmums par reģistrāciju.”

2. Papildināt 29.panta pirmajā daļā pēc vārda “izveidota” ar vārdiem “vai ietverta fonda dibināšanas dokumentos”.

3. 33.pantā:

papildināt pirmajā daļā pēc vārda “fondu” ar vārdu “licencēts”;

izslēgt trešo un ceturto daļu.

4. Papildināt 58.panta pirmo daļu pēc vārda “noteikumi” ar vārdiem “ja vien tie nav ietverti fonda dibināšanas dokumentos”.

5. Izteikt 59.panta pirmo daļu šādā redakcijā:

“(1) Latvijā reģistrēts pārvaldnieks reizi gadā sniedz Komisijai Regulas Nr. 231/2013 110.panta 1.punktā noteikto informāciju, izmantojot Regulas Nr. 231/2013 IV pielikumā iekļauto veidnes paraugu.”

6. Papildināt 81.pantu ar devīto daļu šādā redakcijā:

“(9) Komisija reģistrēta pārvaldnieka uzraudzību veic tikai saistībā ar pārvaldnieka reģistrēšanas un informācijas sniegšanas pienākumu izpildi.”

7. 82.pantā:

izslēgt pirmās daļas 2.punktu;

papildināt otro daļu pēc vārda “maksājumiem” ar vārdu “licencēts”;

papildināt ar 2.1daļu šādā redakcijā:

“(21) Reģistrēts pārvaldnieks Komisijai maksā par pārvaldnieka reģistrācijai iesniegto dokumentu izskatīšanu – 200 *euro*”;

papildināt septīto daļu pēc vārda “otrajā” ar vārdu un cipariem “un 2.1”, un pēc vārdiem “grozījumu reģistrācijai” ar vārdiem “vai pārvaldnieka reģistrācijai”.

Finanšu ministre D.Reizniece-Ozola